recursal/SuperWikiNEXT-32B huggingface dataset:
**Бустэр** (англ.: booster) — дапаможнае прыстасаванне для павелічэння сілы і скорасці дзеяння асноўнага механізма або машыны ў моманты асабліва вялікіх нагрузак. Напрыклад, гідраўлічнае, электрычнае або пнеўматычнае прыстасаванне ў сістэме кіравання рулямі скорасных самалётаў; стартавы паскаральнік, першая ступень многаступенчатай ракеты; прамежкавы паскаральнік зараджаных часціц; дадатковая крыніца электрычнага току (у т.л.трансфарматар), што ўключаецца для стабілізацыі электрычнага напружання ў сетках.

Літаратура
----------

* Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — 511 с. — 10 000 экз. — ISBN 985-11-0035-8. — ISBN 985-11-0068-4 (т. 3).
**©, Знак аховы аўтарскага права, «знак капірайта»**, умоўны знак, які складаецца з лацінскай літары «C» унутры суцэльнай акружыны, спалучанай з імем (назвай) уласніка аўтарскага права і году першага выпуску твору ў свет, і выкарыстоўваецца для абвяшчэння ўласнікам аўтарскага права пра свае выключныя маёмасныя правы.

Такі знак, наогул, з'яўляецца ўмоўнай нормай, уведзенай некалі дзеля пераадолення фармальнасцяў, устаноўленых заканадаўствам аб аўтарскім праве розных краін, і выкарыстанне яго, само па сабе, не з'яўляецца вырашальным або паўсюдна абавязковым, з пункту гледжання развязання праўных пытанняў.

Зноскі
------

1. ↑  У камп'ютарных файлах, аформленых у знаказборы ASCII, існуе ў эквівалентным выглядзе літары «C», узятай у круглыя дужкі.

Літаратура
----------

* Лосев. [Авторское право в Беларуси]. — Мн, 2000. С. 50—51.

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Знак аховы аўтарскага права**

| ⛭Вытворныя лацінскай літары C, c |
| --- |
| Літары | Ćć • Ĉĉ • Čč • Ċċ • Çç • Ḉḉ • Ȼȼ • Ƈƈ • ɕ • Ↄↄ • ʗ • ʨ |
| Сімвалы | ₵ • ₡ • ¢ • ℂ • 𝔠 • © • ∁ • ℃ • ₠ • ₢ • Ⓒⓒ • ⒞ |
Знак Прэзідэнта Казахстана
**Нагрудны знак Прэзідэнта Рэспублікі Казахстан** — знак узнагароды прэзідэнта Рэспублікі Казахстан. Месцам пастаяннага захоўвання Знака прэзідэнта вызначаны Музей Першага Прэзідэнта Рэспублікі Казахстан ў горадзе Астане, дзе ён выстаўлены на ўсеагульны агляд у зале дзяржаўных узнагарод, якімі ўзнагароджаны Нурсултан Назарбаеў.

Апісанне знака
--------------

Знак вырабляецца з золата і плаціны.

Уяўляе з сябе шматпрамянёвую зорку, пучкі якой фармуюць васьмісценнік, пакрытую эмаллю блакітнага колеру, паміж прамянямі инкрустацыя ў выглядзе дробных брыльянтаў. У цэнтры зоркі медальён белай эмалі, па акружнасці якога ідзе надпіс залатымі літарамі: «ҚАЗАҚСТАН ПРЕЗИДЕНТІ». Медальён акружаны залатой стужкай.

Знак пры дапамозе падвескі ў выглядзе дзяржаўнага герба Казахстана злучаецца з ланцугом, яки складаецца з дваццаці звёнаў, злучаных паміж сабой двума ланцужкамі. Звёны ланцуга ўяўляюць трохкутныя элементы эмалі блакітнага колеру з белай акантоўкай, у цэнтры якіх залаты малюнак шанырака.

Парадак выкарыстання
--------------------

Нагрудны знак прэзідэнта Рэспублікі Казахстан можа апранацца па нагоды дзяржаўных святаў, пры ваенных парадах, прыёмах афіцыйных асобаў замежных дзяржаў і міжнародных арганізацый, афіцыйных прыёмах ад імя прэзідэнта рэспублікі, адкрыцці сесіі парламента, уручэнні дзяржаўных узнагарод, а таксама калі прэзідэнт рэспублікі з'яўляецца ганаровым госцем ці прысутнічае на ўрачыстым вечары або канцэрце, дае афіцыйнае тэлевізійнае інтэрв'ю, падчас замежных візітаў у адпаведнасці з пратаколам прымаючага боку.

Знак першага прэзідэнта
-----------------------

Для першага прэзідэнта Рэспублікі Казахстан Нурсултана Назарбаева быў выраблены індывідуальны нагрудны знак, дызайн якога трохі адрозніваецца ад апісанага вышэй. У дадзеным знаку ў цэнтральным медальёне намаляваная кручаная манаграма **«НН»**.

Цікавыя факты
-------------

* Знак ордэна «Першы Прэзідэнт Рэспублікі Казахстан Нурсултан Назарбаеў» сваёй формай паўтарае Нагрудны знак прэзідэнта Рэспублікі Казахстан.

Зноскі
------

1. ↑  Указ Президента Республики Казахстан от 29 декабря 1995 г. № 2736 Архівавана 5 кастрычніка 2008.
У паняцця ёсць і іншыя значэнні, гл. Вуліца Дзімітрава.

**Дзімітрава** — вуліца (Гомель) ў Навабеліцкім раёне горада Гомеля. Названая ў гонар Г. М. Дзімітрава. Працягласць 1600 м. У 19 стагоддзі гэта была дачная мясцовасць. У 1900-1920-х гадах забудоўвалася 1-павярховымі драўлянымі дамамі сядзібнага тыпу. Сучаснае аблічча вуліцы пачало фармавацца ў паслявоенныя гады.

Пераіменаванне вуліцы
---------------------

У жніўні 2009 года Гомельскі гарвыканкам адмовіў у перайменаванні вуліцы Георгія Дзімітрава ў Навабеліцкім раёне Гомеля ў гонар дзеяча БНР Палуты Бадуновай.

На вуліцы размешчаны
--------------------

* Сярэдняя школа №4

Перасякае вуліцы
----------------

* Рэспубліканскую
* 11 Ліпеня
* Міжнародную
* Рэпіна
* Герцэна
* Радзішчава
* Склязнёва
* Сцяпана Разіна
* Ленінградскую
У паняцця ёсць і іншыя значэнні, гл. Канчар (значэнні).
Польскі канчар
**Канча́р** — від халоднай клінковай зброі, эвалюцыйная форма мяча, якая характырызуецца вельмі доўгім, выключна колючым клінком 3- ці 4-граннага сячэння, прыстасаваным для прабівання даспехаў.

Мог выкарыстоўвацца замест кап’я. Па прычыне значных памераў канчар ў похвах мацаваўся да сядла, пад левым ці правым каленам. Рукаяць канчара мела мячовую, шпажную ці шабельную форму. Парадныя канчары маглі афармляцца ў арыентальным стылі. У пісьмовых крыніцах Вялікага Княства Літоўскага канчар вядомы з 2-й паловы XVI стагоддзя. Першапачаткова канчары не заўсёды дакладна размяжоўваліся ад мячоў і былі слаба распаўсюджаны, асабліва ў феадальным апалчэнні. У 1570—1580-х гадах канчары выступаюць ужо як звыклы элемент феадальных арсеналаў. Выйшлі з ужытку ў XVIII стагоддзі.

Зноскі
------

1. ↑  *Бохан Ю.* Канчар // Вялікае княства Літоўскае: Энцыклапедыя. У 3 т. / Рэдкал.: Г. П. Пашкоў (гал. рэд.) і інш.; маст. З. Э. Герасімовіч. — Мн.: Беларуская Энцыклапедыя, 2005. — Т. 2: Кадэцкі корпус — Яцкевіч. — С. 39. — 792 с. — ISBN 985-11-0378-0 (т. 2), ISBN 985-11-0315-2.
У Вікіпедыі ёсць артыкулы пра іншых асоб з прозвішчам Свенсан.
**Анніка Біргіта Тэрэс Свенсан** (шведск.: Annica Birgitta Teres Svensson, нар. 3 сакавіка 1983), больш вядомая як Анніка Свенсан (шведск.: Annica Svensson) — шведская футбалістка, абаронца клуба «Эскільстуна Юнайтэд» і нацыянальнай зборнай Швецыі.

Кар’ера
-------

Свенсан пачынала кар’еру ў футбольным клубе «Б’ёрнебарг». У 1997 годзе перайшла ў прафесійны футбольны клуб «Рэвасенс». У перыяд з 2003 па 2010 год выступала за клубы «Юргардэн» і «Хамарбю». У 2010 годзе перайшла ў клуб «Цюрэса», у складзе якога ў сезоне 2012 года стала чэмпіёнам Швецыі сярод жанчын. У 2013 годзе была аддадзена ў арэнду клубу «Вітшэ», а ў наступным сезоне папоўніла склад клуба «Эскільстуна Юнайтэд».

Дэбютавала ў складзе нацыянальнай зборнай Швецыі ва ўзросце 27 гадоў 30 ліпеня 2010 года.

Зноскі
------

1. ↑  Annica Svensson // Soccerdonna — 2010. Праверана 9 кастрычніка 2017.<a href='https://wikidata.org/wiki/Track:Q41779610'></a>
2. ↑  Soccerdonna — 2010.<a href='https://wikidata.org/wiki/Track:Q41779610'></a>


|  |  |
| --- | --- |
| ⚙️   Тэматычныя сайты | FBref.com · Olympedia · soccerdonna.de (ігрок) · Soccerway · worldfootball.net (ігрок) · Алімпійскі камітэт Швецыі · УЕФА |
**rTorrent** — тэкставы кліент BitTorrent, напісаны на мове C++ для Linux і іншых Unix‐падобных аперацыйных сістэм, на аснове бібліятэкі libTorrent (не блытаць з libtorrent).

Ужывае бібліятэку ncurses для вываду. Прыкметны непатрабаванасцю да сістэмных рэсурсаў.

rTorrent — вольнае праграмнае забеспячэнне, якое распаўсюджваецца на ўмовах GNU General Public License.

Кіраванне кліентам
------------------

Кіраванне кліентам ажыццяўляецца з дапамогай клавіятуры. Магчыма таксама кіраванне змяшчэннем торэнт-файлаў у загадзя вызначаны каталог. Таксама існуе вялікая колькасць frontend'аў да rtorrent ад іншых распрацоўнікаў, якія дазваляюць кіраваць кліентам лакальна ці дыстанцыйна праз пратакол XML-RPC.

Ужыванне
--------

Выкарыстоўваецца ў сеткавых назапашвальніках у якасці ўбудаванага торэнт-кліента.

Зноскі
------

1. ↑  UtilsList – The libTorrent and rTorrent Project Архівавана 12 ліпеня 2009.
2. ↑  Двухдисковый сетевой накопитель i-Stor iS02GL **(нявызн.)**.  iXBT. Архівавана з першакрыніцы 24 лютага 2012. Праверана 8 лютага 2011.

Спасылкі
--------

 
У Вікі-Кнігах можна знайсці дадатковыя матэрыялы па тэме:
***«rTorrent»***

* Афіцыйны сайт Архівавана 19 лютага 2014.

| ⛭BitTorrent-кліенты (параўнанне) |
| --- |
| Некалькі АС | 
Афіцыйны кліент •
ABC (BitTorrent) •
BitLord •
BitTornado •
BitTyrant •
CTorrent •
Deluge •
FrostWire •
LimeWire •
MLDonkey •
Opera •
Tixati •
µTorrent •
QBittorrent •
Vuze
 |
| Windows | 
Ares Galaxy •
BitComet •
BitSpirit •
FlashGet •
Free Download Manager •
Halite Client •
Net Transport •
Shareaza •
Shareman
 |
| Іншыя | 
Flush •
KTorrent •
rTorrent •
Transmission
 |
**Лысэ** (польск.: Łyse) — вёска ў Мазавецкім ваяводстве Польшчы, у Астралэнцкім павеце, сядзіба вясковай гміны Лысэ. Размешчана на трасе паміж гарадкамі Мышынец і Новагрод.

Гісторыя
--------

Першы ўспамін аб невялікім паселішчы пад назвай Лысэ паходзіць з 1775 года пасля Шведскага патопу. У 1808 годзе каля вёскі было знойдзена багатае радовішчаў бурштыну, што прывяло да ягонага развіцця.

Славутасці
----------

Вёска з’яўляецца цэнтрам народнага мастацтва рэгіёну Курпы.

* Драўляная капліца святой Ганны (1789).
* Касцёл Святой Ганны (1882)
* Касцёл Хрыста Уладара Сусвету (2000)

Спасылкі
--------

* Запрашаем: Вёска Лысэ — сэрца рэгіёну Курпы (ФОТА)

1. ↑   Праверана 5 кастрычніка 2022.
**Quércus póntica** — лістападнае дрэва або куст, від роду Дуб (*Quercus*) сямейства Букавыя (*Fagaceae*). Гэты від уваходзіць у секцыю Mesobalanus.

Відавы эпітэт лац.: ponticapontica дадзены па адным з месцаў вырастання і месца яго апісання — Пантыйскаму хрыбту.

Батанічная апісанне
-------------------

|  |
| --- |
|  |
| Агульны выгляд дрэва |

Высокі хмызняк ці невялікае дрэва, якое дасягае 3-5 метраў у вышыню, са ствалом, галінаваным ад аснавання, пакрытым гладкай шэрай карой, у старых асобнікаў неглыбока парэпаным.

Пупышкі шырокаавальныя або амаль круглявыя, да 3 см даўжынёй, з кіляватай, буровата-жоўтай, па краі вузкаперапончатай лускай. Гадавалыя галінкі голыя, чырванавата-бурыя, з дробнымі белымі чачавічкамі.

Хвосцікі 1-1,5 см даўжынёй. Прылісткі хутка ападаюць. Лісце шчыльнае, буйное, 10-20 см даўжынёй (у рэдкіх выпадках да 35 см) і 4-10 і да 15 см шырынёй, суцэльнае, эліптычнае або шырока-авальна-яйкападобнае, ля аснавання звужанае і клінаватае, на вяршыні прывостранае, па баках з загнутымі наперад, тупаватымі або завостранымі, невялікімі зубцамі па 15-30 з кожнага боку, зверху бліскучае, цёмна-зялёнае, голае, знізу больш бледнае, з густым вельмі тонкім апушэннем. Маладое лісце пакрыта пушком, які з часам знікае.

Мужчынскія кветкі да 10 см даўжынёй, з валасістым амаль чорным стрыжнем; калякветнікі падзеленыя да паловы на трохкутныя долі. Цвіце ў маі — чэрвені.

Жалуды адзінкавыя або па 2-5, на кароткіх, тоўстых пладаносах, шырокаавальныя, да 3 см даўжынёй і 2 см шырынёй, светла-бурыя; плюска сподачкападобная, акружае жолуд да¼; лускі яе даволі буйныя, падоўжана-авальныя або трохкутныя, верхнія амаль ланцэтныя, уздутыя, з прыціснутымі кончыкамі, густа-шэра-апушаныя.

Від апісаны з Пантыйскага хрыбта ў раёне Рызе.

Распаўсюджанне і экалогія
-------------------------

У натуральных умовах расце ў гарах Заходняга Закаўказзя і на паўночным усходзе Турцыі.

Дрэвы растуць на вышыні 1 300-2 100 метраў над узроўнем мора, часта з'яўляючыся складовай часткай горнага крывалесся, пераважна на гліністай глебе, часам на вапняковых хрыбтах, у лясной і субальпійскай зонах, да мяжы лесу. Сустракаецца Заходнім Закаўказзе, на поўдзень ад басейна ракі Бзыб і ў Турцыі — у Паўночна-Заходняй Анатолі (горы Лузістана і Пантыйскі хрыбет).

Зноскі
------

1. ↑  Ужываецца таксама назва Пакрытанасенныя.
2. ↑  Пра ўмоўнасць аднясення апісанай у гэтым артыкуле групы раслін да класа двухдольных гл. артыкул «Двухдольныя».
У паняцця ёсць і іншыя значэнні, гл. Вазон.
Вазон у інтэр'еры чыгуначнага вакзала. Сімферопаль.
Вазон — Дрэва жыцця на ручніку. Сярэдняя Наддняпроўшчына
**Вазон** — украінскі сімвал жыцця, выкананы як стылізаванае дрэва жыцця, або малюнак трох галінак — вобраз сусветнага дрэва. Часцей за ўсё сустракаецца ў роспісах дамоў, у прыватнасці печаў, ва ўкраінцаў Усходняй Украіны.

Літаратура
----------

* Традыцыйная культура ўкраінскага народа Архівавана 21 студзеня 2013.
* «100 найвідоміших образів української міфології», під заг. редакцією д.ф.н. Олени Таланчук.
* Енциклопедія українознавства для школярів і студентів/ Авт.-уклад. В. В. Оліфіренко, С. М. Оліфіренко, Т. В. Оліфіренко, Л. В. Оліфіренко.-Донецьк: Сталкер, 1999. — 496 с.
**Баршчагоўскі замак** — незахаваўшыйся помнік архітэктуры XVI—XVIII стагоддзяў у мястэчку Баршчагоўка, Пагрэбішчанскі раён, Вінніцкая вобласць, Украіна, на беразе ракі Арэхаваткі.

Планіроўка замка
----------------

Планіроўка замка заснавана на квадраце, які спадае ў бок ракі. Драўляны выцягнуты жылы будынак стаяў пасярод двара, вокны якога выходзілі ва ўсе бакі. На валах былі дзве круглыя вежы, якія былі аточаныя частаколам і насыпам. У валах меліся вароты, звонку замак акружаў глыбокі роў, які ў выпадку небяспекі запаўняўся вадой. Над равамі апускаўся навясны мост на ланцугах.

Гісторыя замка
--------------

Першапачаткова належаў магнатам Вішнявецкім. Апошні з Вішнявецкіх Міхал Сервацы, гетман Вялікага Княства Літоўскага, памёр у 1744 годзе. Яго маёмасць перайшла сваякам — Агінскім і Замойскім. Дачка Міхала Вішнявецкага Ганна выйшла замуж за Юзафа Агінскага, ваяводу троцкага, а яе сястра Альжбета — за Міхала Замойскага, ваяводу смаленскага. Пазней, падчас канчатковага падзелу маёмасці Вішнявецкіх паміж спадчыннікамі 26 сакавіка 1750 года ў Вішняўцы, Баршчагоўка разам з замкам перайшла Адаму Бжастоўскаму, які прадаў яго пінскаму маршалку Антонію Ажэшку. Яго дачка Сусана выйшла замуж за Захарыя Ганскага, лоўчага надворнага літоўскага, кароннага генерала-ад'ютанта булавы польнай, і сяло з замкам перайшло Ганскім у якасці пасагу. Каля 1770 года Ганскія рэканструявалі замак. У 1812 годзе Захарый Ганскі памёр, і сяло перайшло ва ўласнасць ягонаму сыну Францішку Ганскаму, старшыню галоўнага суда ў Кіеве.

Летам 1708 года падчас Паўночнай вайны ў замку размяшчаўся лагер украінскага гетмана Івана Мазепы. Тут прылюдна былі пакараны смерцю высокапастаўленыя асобы таго часу — Васіль Качубей і Іван Іскра.

У канцы XIX стагоддзя замак разам з валамі быў знішчаны паводкай.

Літаратура
----------

* Filip Sulimierski, Bronisław Chlebowski, Władysław Walewski, Słownik geograficzny Królestwa Polskiego i innych krajów słowiańskich, t. I, Warszawa, 1880–1902, ss. 324-26.

Спасылкі
--------

* Borszczahówka // Słownik geograficzny Królestwa Polskiego i innych krajów słowiańskich. Tom I: Aa — Dereneczna (польск.). — Warszawa, 1880. — S. 324.
* Borszczahówka
**Гладыш прускі**, **Лясная моркаў** (*Laserpitium prutenicum*) — від раслін сямейства Парасонавыя (*Apiaceae*), распаўсюджаны ва ўмеранай Еўропе ад Партугаліі да цэнтральнаеўрапейскай Расіі.

Апісанне
--------

Шматгадовая травяністая расліна 60-120 см вышынёй. Расліна жорстка валасістая. Лісце двойчы, а ніжняе часам тройчы перыстарассечанае. Канчатковыя дзелькі лісця даўгаватыя, 2-4 мм даўжынёй. Абгорткі і абгортачкі шматлікія, ланцэтныя, шырока перапончата абрамленыя, пазней адхіленых лісточкаў. Прамяні парасоніка няроўныя, як і кветаножкі, пакрытыя толькі з унутранага боку густымі валасінкамі. Кветкі белыя. Плады ўздоўж першасных рэбраў з кароткімі цвёрдымі валасінкамі.

Распаўсюджанне
--------------

Распаўсюджаны ва ўмеранай Еўропе (Аўстрыя, Ліхтэнштэйн, Эстонія, Латвія, Літва, Беларусь, Балгарыя, Расія, Чэхія, Славакія, Францыя, Германія, Венгрыя, Італія, Польшча, Партугалія, Румынія, Іспанія, Швейцарыя, Украіна, Боснія і Герцагавіна, Харватыя, Славенія, Сербія [у тым ліку Косава і Ваяводзіна]).

Ва Украіне від расце ў лясах і сярод хмызнякоў — у Закарпацці, Карпатах, Прыкарпацці, на Палессі і ў лесастэпе звычайны; у левабярэжным стэпе сустракаецца рэдка (Харкаўская і Данецкая вобласці).

Галерэя
-------

* ЛістокЛісток
* Абгортка суквеццяАбгортка суквецця
* CуквеццеCуквецце

Зноскі
------

1. ↑  Ужываецца таксама назва Пакрытанасенныя.
2. ↑  Пра ўмоўнасць аднясення апісанай у гэтым артыкуле групы раслін да класа двухдольных гл. артыкул «Двухдольныя».
3. ↑  *Киселевский А. И.* Латино-русско-белорусский ботанический словарь. — Мн.: «Наука и техника», 1967. — С. 72. — 160 с. — 2 350 экз. — у крыніцы пад назвай Laserpitium pruthenicum L.
4. 1 2 3  *Доброчаева Д. Н. Котов М. И. Прокудин Ю. Н. и др.* Определитель высших растений Украины. — К. 1987. — С. 239.  (руск.) (укр.)
5. ↑  Анненков Н.  (руск.) (бел. Ботанический словарь, Спб, 1878
6. ↑  bgbm.org **(нявызн.)**.  (англ.)
7. ↑  plantsoftheworldonline.org **(нявызн.)**.  (англ.)

|  |  |
| --- | --- |
| ⚙️   Таксанамія | GBIF · iNaturalist · IPNI · POWO · The Plant List · Tropicos · WFO |
Касцёл Нараджэння Найсвяцейшай Дзевы Марыі ў Браславе, складзены з бутавага каменя
**Бутавы камень** — прыродныя або штучна атрыманыя буйныя кавалкі няправільнай формы (з даўжынёй рабра 150—500 мм) з вапнякоў, даламітаў, пясчанікаў, радзей з гранітаў. Разнастайнасць — камень для бруку (з даўжынёй рабра да 300 мм). Бутавы камень бывае нізкатрывалы (трываласць да 100 МПа), сярэднетрывалы (да 400 МПа) і высокатрывалы (больш за 500 МПа); у залежнасці ад умоў эксплуатацыі павінен вытрымліваць ад 15 да 300 цыклаў замарожвання. Выкарыстоўваецца пры будаўніцтве фундаментаў, сцен, дарог, дапаможных і гідратэхнічных збудаванняў  (руск.) (бел. каналізацыйных каналаў і інш.

Літаратура
----------

* Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — 511 с. — 10 000 экз. — ISBN 985-11-0035-8. — ISBN 985-11-0068-4 (т. 3).

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх
**Quarter Video Graphics Array** (таксама вядомы як **Quarter** VGA ці **QVGA**). Папулярны тэрмін для камп'ютарных манітораў з разрозненнем 320 × 240. QVGA дысплеі часта можна пабачыць у сотавых тэлефонах, КПК і кішэнных гульнявых прыстаўках. Часцей за ўсё яны ўжываюцца ў рэжыме «партрэт» (супрацьлеглы яму «альбомны») і згадваюцца як 240 × 320, бо дысплеі больш у вышыню, чым у шырыню. Назва атрыманая з таго факта, што колькасць пікселяў у дадзеным рэжыме уяўляе сабой 1/4 частку ад 640 × 480 — максімальнага разрознення арыгінальнага відэаадаптара IBM VGA, які стаў фактычна прамысловым стандартам у канцы 1980-х.

Тэрмін QVGA таксама ўжываецца ў лічбавым відэа ў рэжымах больш эканомнага запісу, тыповы для шматфункцыянальных прылад, такіх як  лічбавыя камеры (напрыклад як Fujifilm FinePix S602) ці сотавыя тэлефоны (такія як Pantech PH-L4000V, Samsung SGH-D600). Кожны кадр ёсць выява 320 × 240 пікселяў. Для QVGA відэа тыповая хуткасць у 15 ці 30 кадраў за секунду. Рэжым QVGA датычыцца толькі ўжыванага разрознення, а не фармату відэафайлаў.

У высокіх разрозненнях «Q» прэфікс часам азначае «Quad» ці пачацвёраная распазнавальная здольнасць (напрыклад, QXGA з разрозненнем 2048 × 1536).

| Стандарты відэаадаптараў і манітораў |
| --- |
| Відэаадаптары | 
* MDA
* Tandy
* HGC
* CGA
* EGA
* PGC
* VGA
* MCGA
* 8514
* XGA

 | Параўнальныя памеры |
| Раздзяляльнасць экрана | 
* QVGA
* VGA
* SVGA
* XGA
* XGA+
* SXGA
* SXGA+
* UXGA
* QXGA
* QSXGA
* QUXGA
* HXGA
* HSXGA
* HUXGA

 |
| Шырокаэкранныя варыянты | 
* WVGA
* WXGA
* WSXGA/WXGA+
* WSXGA+
* WUXGA
* WQXGA
* WQSXGA
* WHXGA
* WHSXGA
* WHUXGA
* WQUXGA

 |
**Саюз моладзі Беларусі**, **Беларускі саюз моладзі** — беларуская добраахвотная маладзёжная арганізацыя. Створаны ў снежні 1991 г. на XXX з’ездзе ЛКСМБ у выніку перайменавання яго ў «Саюз моладзі Беларусі».

Задачы
------

Асноўнай задачай Беларускага саюза моладзі было вырашэнне сацыяльных праблем, абарона жыццёвых інтарэсаў маладых людзей.

Дзейнасць
---------

У лютым 1995 г. на XXXII з’ездзе Саюза моладзі Беларусі перайменаваны ў «Беларускі саюз моладзі», а ў маі 1999 г. на XXXIV з’ездзе — у грамадскае аб’яднанне «Беларускі саюз моладзі». Аб’ядноўвала юнакоў і дзяўчат ва ўзросце 14—30 гадоў. На 1 студзеня 1999 г. дзейнічалі ЦК, 6 абкамаў, 53 райкамы, 21 гаркам, якія аб’ядноўвалі 21 950 членаў СМБ.

У 2002 г. на базе Беларускага саюза моладзі і Беларускага патрыятычнага саюза моладзі быў створаны Беларускі рэспубліканскі саюз моладзі (БРСМ).

Літаратура
----------

* Саюз моладзі Беларусі // Энцыклапедыя гісторыі Беларусі: У 6 т. / Беларус. Энцыкл.; Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. Т. 6. Кн. 1: Пузыны — Усая. — Мн.: БелЭн, 2001. — 591 с.: іл. — С. 250. — ISBN 985-11-0214-8.
**Глазаўскі мост** — былы мост цераз Абводны канал, размяшчаўся ў створы Глазаўскай вуліцы ў Санкт-Пецярбургу. Да цяперашняга часу захаваўся левабярэжны ўстой моста на набярэжнай Абводнага канала.

Мост быў пабудаваны ў 1914—1915 гадах па праекце інжынера А. П. Пшаніцкага. Металаканструкцыі для пралётных збудавання былі вырабленыя Таварыствам машынабудаўнічых і кацельных заводу Альберт, Іоў, Вільд і К°. Гэта быў аднапралётны арачны мост, па канструктыўнай схеме ідэнтычны Садоваму, Пацалуеву, Панцеляймонаўскаму і Увядзенскаму мастам. Пралётная частка складалася з 2-шарнірных спадзістых арак з паралельнымі паясамі і надарачнымі стойкамі, якія падтрымлівалі элементы праезжай часткі. Каменныя берагавыя асновы былі абліцаваныя гранітам. Шырыня моста — 21,3 м.

Мост, верагодна, быў разабраны ў 1920-х гадах, на картах горада 1920—1930-х мост на гэтым месцы не паказаны, на ваенных нямецкіх аэрафотаздымках бачны толькі левабярэжны ўстой. У 1990-х гадах пры будаўніцтве набярэжнай левага берага канала ўстой быў захаваны і ўключаны ў канструкцыю набярэжнай.

| Масты цераз Абводны канал |
| --- |
| 
* Шлісельбургскі
* Французскі
* Атаманскі
* Амерыканскі (чыг.)
* Карэтны
* Прадцечанскі
* Нова-Каменны
* Баравы
* Глазаўскі (разабраны)
* Іпадромны пешаходны
* Царскасельскі чыгуначны (чыг.)
* Рузаўскі
* Мажайскі пешаходны
* Газавы пешаходны
* Масляны пешаходны
* Нова-Маскоўскі
* Варшаўскі
* Мітрафаньеўскі
* Балтыйскі пешаходны
* Нова-Пецяргофскі
* Чырвонакастрычніцкі
* Тараканаўскі пешаходны
* Барысаў пешаходны
* Нова-Калінкін
* Сцяпана Разіна

 |
**Брытанскае Тога** — мандатная тэрыторыя Лігі Нацый пад кіраваннем Вялікабрытаніі. Фактычна ўзнікла ў 1916 годзе. Афіцыйна аформлена ў 1922 годзе; з 13 снежня 1946 года падапечная тэрыторыя ААН пад тым жа кіраваннем. У 1956 годзе па выніках рэферэндуму Брытанскае Тога было ўключана ў склад калоніі Залаты Бераг (якая праз некалькі месяцаў стала незалежнай дзяржавай Гана).

Брытанскае Тога было ўтворана 27 снежня 1916 года на заходняй частцы тэрыторыі Германскай калоніі Тогаленд, занятай англійскімі войскамі падчас Першай сусветнай вайны. 20 ліпеня 1922 года Вялікабрытанія атрымала мандат Лігі Нацый на кіраванне заходняй часткай Тога.

9 мая 1956 года, незадоўга да падавання Брытаніяй незалежнасці Залатому Берагу, пад эгідай ААН быў праведзены рэферэндум аб будучыні Брытанскага Тога. 58% выбаршчыкаў прагаласавала за далучэнне да Залатога Берага. Брытанскае Тога афіцыйна было далучана да Залатога Берага 13 снежня 1956 года, а 6 сакавіка 1957 года Залаты Бераг атрымаў незалежнасць і стаў называцца Ганай.

У наш час (2010) тэрыторыя былога Брытанскага Тога ўваходзіць у склад ганскіх абласцей Вольта, Паўночная і Верхняя Усходняя.
**RUTUBE** («Руцьюб») — расійскі анлайн-сэрвіс хостынгу і прагляду відэа. Пабудаваны на базе ўласнай тэхналагічнай платформы. Дае розны набор інструментаў для стварэння і апрацоўкі відэакантэнту. Падтрымлівае розныя фарматы блогаў і стрымінгавага вяшчання. Выкарыстоўвае ўласныя мадэлі папулярызацыі і манетызацыі кантэнту.

На платформе даступны як прыватныя, так і карпаратыўныя блогі. Найбольш папулярныя фарматы — забаўляльныя шоу, анлайн-трансляцыі, стрымінгавыя эфіры ТБ-каналаў, блогі, майстар-класы, тэлеперадачы, кіно і серыялы.

RUTUBE стварае ўласны арыгінальны кантэнт у розных катэгорыях: забавы, гумар, спорт, кіберспорт, адукацыя, вандраванні, дзіцячы кантэнт і іншыя.

Зноскі
------

1. ↑  Миролюбова С.Ю. Проблемы геоблокировки цифрового контента и цифровых услуг, охраняемых авторским правом, в условиях развития потокового мультимедиа в сети Интернет // Право и экономика : журнал (ВАК). — 2022. — № 5(411). — ISSN 0869-7671

Спасылкі
--------

* Лагатып Вікісховішча На Вікісховішчы ёсць медыяфайлы па тэме RUTUBE
* rutube.ru — афіцыйны сайт

|  |  |
| --- | --- |
| ⚙️   У сацыяльных сетках | У Кантакце · Аднакласнікі · Facebook · Telegram · Твітэр |
| Фота, відэа і аўдыё | Instagram · TikTok |
**RTAI** (англ.: **R**eal-**T**ime **A**pplication **I**nterface) — прыкладны інтэрфейс рэальнага часу, заснаваны на ядры Linux.

Строга кажучы, RTAI не з’яўляецца аперацыйнай сістэмай, як, напрыклад, QNX, але, заснаваны на ядры Linux, і дае магчымасць зрабіць яго цалкам выцясняльным. Linux мае недахоп падтрымкі рэальнага часу, і каб атрымаць адпаведныя паводзіны, трэба ўнесці змяненні ў зыходным кодзе Linux у частках апрацоўкі перарыванняў і палітыках планавання. Такім чынам атрымаецца сістэма рэальнага часу з нізкай затрымкай і высокай прадказальнасцю, але пры гэтым асяроддзе Linux будзе не рэальнага часу (доступ да TCP/IP, графічны дысплэй і ваконная сістэма, і г.д.).

RTAI прапаноўвае такія ж сэрвісы для ядра Linux, дадаючы магчымасці прамысловых АСРЧ. У асноўным, RTAI уяўляе сабой дыспетчар перарыванняў, які ловіць перарыванні з перыферыі і ў выпадку неабходнасці адпраўляе іх да Linux. Гэта не патрабуе глыбокай мадыфікацыя ядра — выкарыстоўваецца канцэпцыя HAL для атрымання інфармацыі ад Linux ды перахопу некаторых функцый. Такі падыход з’яўляецца прычынай простай адаптацыі ў ядры Linux, лёгкага партавання на розныя версіі ядраў — RTAI разглядае Linux як фонавую задачу, якая працуе, пакуль няма ніякай актыўнасці сярод задач рэальнага часу.

Прыкладны інтэрфейс рэальнага часу ў асноўным складаецца з 2 частак:

* патч заснаваны на Adeos для ядра Linux, які забяспечвае ўзровень абстрагавання ад апаратных сродкаў;
* шэраг сэрвісаў для палягчэння распрацоўкі праграм рэальнага часу.

Гісторыя
--------

RTAI з’яўляецца універсітэцкім праектам, пачатым ў канцы 1990-х Паола Мантэгаза і яго камандай з дэпартамента аэракасмічнай тэхнікі (DIAPM) з політэхнічнага інстытута Мілана. Першапачаткова ён быў распрацаваны як варыянт RTLinux. У студзені 2003 года RTAI аб’яднаўся з праектам Xenomai, які таксама заснаваны на Linux ядры. Як і Linux, RTAI з’яўляецца свабодным праектам.

Падтрымліваюцца архітэктуры працэсараў
--------------------------------------

RTAI падтрымлівае шэраг архітэктур:

* x86 (з альбо без FPU і TSC)
* x86-64
* PowerPC
* ARM (StrongARM; ARM7: clps711x-family, Cirrus Logic EP7xxx, CS89712, PXA25x)
* MIPS

RTAI забяспечвае вызначаны водгук на перарыванні, POSIX-сумяшчальных і родных RTAI задач рэальнага часу.

Заўвагі
-------

Спасылкі
--------

* Афіцыйная старонка (англ.)
**Саюз польскага народа** ці **Садружнасць польскага народа** (польск.: Związek Ludu Polskiego, польск.: Stowarzyszenie Ludu Polskiego) — польская тайная вызваленчая арганізацыя ў 1835—1837 гг. Створаны ў Кракаве на аснове арганізацый карбанарыяў эмісарамі эмігранцкай арганізацыі «Маладая Польшча» (Ш. Канарскі, А. і Л. Залескія, С. Гашчынскі).

Дзейнасць
---------

Рыхтаваў паўстанне з мэтай аднаўлення Рэчы Паспалітай і правядзення прагрэсіўных сацыяльна-эканамічных рэформ (найперш скасаванне прыгону). Ідэалагічна быў блізкі да «Дэмакратычнага таварыства». Складаўся пераважна са шляхты і інтэлігенцыі. Тэрытарыяльна падзяляўся на 5 правінцый; Кракаўская рэспубліка (там знаходзіўся цэнтральны орган — Галоўная абшчына), Галіцыя, Пазнаншчына, Царства Польскае, Літва (былое ВКЛ, уключала тэрыторыі беларускіх і украінскіх губерняў). Унутры саюза былі 2 плыні: радыкальна-дэмакратычная і ліберальная, якія адрозніваліся адносінамі да сялянскага пытання, часу паўстання і інш. На тэрыторыі беларуска-літоўскіх губерняў ў «Саюзе» дзейнічалі Канарскі, А. Ажэшка і інш. У 1837 г. частка дзеячаў саюза заснавала Усеагульную канфедэрацыю польскага народа з радыкальнай палітычнай праграмай. У выніку расколу ліберальнае кіраўніцтва прыняло рашэнне пра самароспуск арганізацыі.

Літаратура
----------

* Саю́з по́льскага наро́да, Садружнасць польскага народа // Энцыклапедыя гісторыі Беларусі. У 6 т. Т. 6. Кн. 1: Пузыны — Усая / Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. — Мн. : БелЭн, 2001. — С. 251. — 10 000 экз. — ISBN 985-11-0214-8.

|  |  |
| --- | --- |
| ⚙️   Нарматыўны кантроль | VIAF: 311297022 |
**Брыта Штэфэн** (ням.: Britta Steffen; нар. 16 лістапада 1983, Швет) — нямецкая плыўчыха, двухразовая алімпійская чэмпіёнка, двухразовая чэмпіёнка свету і шматразовая чэмпіёнка Еўропы. Рэкардсменка свету. Спецыялізуецца ў плаванні вольным стылем на кароткія дыстанцыі (50 і 100 метраў).

Першага сур’ёзнага поспеху дабілася ў 1999 годзе, выйграўшы шэсць чэмпіёнскіх тытулаў на юнацкім чэмпіянаце Еўропы, у 2000 годзе была ўключана ў алімпійскую зборную Германіі на гульні ў Сіднеі, дзе ў складзе эстафетнай каманды ў заплыве 4 × 200 м плавання вольным стылем стала ўладальніцай бронзавага медаля. Пасля завяршэння Алімпіяды на год сышла з вялікага спорту, дзеля атрымання адукацыі. Наступнага поспеху дабілася ў 2006 годзе на чэмпіянаце Еўропы, на якім выйграла 4 залатыя ўзнагароды, пабіўшы пры гэтым 3 сусветныя рэкорды (на стометроўцы вольным стылем і два ў складзе зборнай Германіі ў эстафетных заплывах). На чэмпіянаце свету 2007 года ў Мельбурне атрымала дзве срэбраныя ўзнагароды ў эстафетных заплывах. На Алімпійскіх гульнях 2008 года ў Пекіне Брыта становіцца двухразовай алімпійскай чэмпіёнкай, дабіўшыся поспеху ў заплывах на 50 і 100 метраў вольным стылем, пры гэтым у чарговы раз пабіўшы сусветны рэкорд на 100 метрах. У 2009 годзе на чэмпіянаце свету ў Рыме спартсменка ўпершыню становіцца чэмпіёнкай свету, выйграўшы заплывы на 50 і 100 метраў, паралельна абнавіўшы сусветныя рэкорды на абедзвюх дыстанцыях.

Зноскі
------

1. ↑  *(unspecified title)* — World Aquatics. Праверана 2 мая 2022.<a href='https://wikidata.org/wiki/Track:Q189289'></a>
2. ↑  Britta Steffen // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>

|  |  |
| --- | --- |
| ⚙️   Тэматычныя сайты | FINA · Olympedia · Olympic Channel · Swimrankings.net · SwimSwam · МАК · Алімпійская спартыўная канфедэрацыя Германіі |
| Слоўнікі і энцыклапедыі | Brockhaus · Munzinger |
| Нарматыўны кантроль | GND: 1139391305 · GTAA: 210010 · VIAF: 4539150518485803650005 |
**«Альберт I»** (ням.: Operation «Albert I») — кодавая назва карнай антыпартызанскай аперацыі супраць партызанскай брыгады імя К. Я. Варашылава ва Уздзенскім і Капыльскім раёнах Беларускай ССР 7 лістапада 1942 г.

Праводзілася сіламі 14-га нямецкага паліцэйскага палка СС, 2 ахоўных батальёнаў, некалькіх танкавых рот, артылерыйскіх дывізіёнаў і спецыяльных падраздзяленняў пад камандаваннем обергрупенфюрэра СС Э. фон дэм Бах-Зялеўскага.

5 лістапада нямецкія войскі выйшлі на далёкія подступы да Старыцкага лесу з боку Слуцка, Грэска, Узды і Капыля. 7 лістапада матарызаваныя групы занялі в. Заполле, Свідзічы, Русакі, закрыўшы партызанам шляхі адыходу ў заходнім напрамку. З усходу і поўдня ў напрамку в. Ліневічы наступалі галоўныя нямецкія сілы, якія імкнуліся рассячы сілы партызан, акружыць і знішчыць іх па частках. Раніцай яны атакавалі Старыцкі лес з поўдня. Партызаны-артылерысты падбілі галоўны танк, падпалілі другі, дэсант збілі з брані і расстралялі, адбілі 3 нямецкія атакі. З Вялешынскага лесу па нямецкіх сілах з тылу ўдарыў атрад імя Катоўскага. На ўсходнім ўзлеску нямецкія сілы былі затрыманы партызанамі атрада імя Чапаева. Яны адбілі больш за 10 нямецкіх атак, двойчы самі пераходзілі ў контратакі. Да зыходу дня ў партызан скончыліся боепрыпасы і па загаду штаба брыгады яны адышлі ў Вялешынскі лес.

У час аперацыі загінуў начальнік партызанскага гарнізона і камандзір атрада імя Чапаева І. М. Тараховіч (Дунаеў).

Літаратура
----------

* *Лазебнікаў, В. С. Пасэ, У. С.* «Альберт I» // Беларусь у Вялікай Айчыннай вайне, 1941—1945: Энцыкл. / Рэдкал.: І. П. Шамякін (гал. рэд.) і інш.. — Мн.: БелСЭ, 1990. — С. 35—36. — 680 с. — 20 000 экз. — ISBN 5-85700-012-2.
**RDS** — гэта група дарожна-будаўнічых кампаній, заснаваная ў 2005 годзе як інвестыцыйная група «Рост» для будаўніцтва жылля і камерцыйнай нерухомасці. Ён уключаны ў ТОП-3 дарожных кампаній Украіны па аб'ёме (прабегу) дарог, пабудаваных. Галоўны офіс знаходзіцца ў Адэсе.

Асноўныя напрамкі дзейнасці — праектаванне, будаўніцтва, рэканструкцыя, капітальны рамонт дарог, інфраструктурных збудаванняў, утрыманне дарог, будаўніцтва ўзлётна-пасадачных палас.

Гісторыя
--------

Кампанія была заснавана ў 2005 годзе як інвестыцыйная група «Рост» для будаўніцтва жылля і камерцыйнай нерухомасці, але ў тым жа годзе кампанія пачала інвеставаць у будаўніцтва дарог і атрымала назву «Ростдорстрой».

У рамках пашырэння і выхаду на еўрапейскі рынак група дарожна-будаўнічых кампаній «Ростдорстрой» у 2019 годзе змяніла назву на RDS.

Уладальнікі групы кампаній RDS з'яўляюцца Юрый Шумахер і Яўген Канавалаў.

У групу кампаній «РДС» уваходзяць ТАА «Ростдорстрой» і ПП «Кіеўшляхбуд». Група кампаній працуе ў 9 рэгіёнах Украіны: Кіеве, Палтаве, Чаркасах, Кропіўніцкім, Мікалаеве, Херсоне, Адэсе, Вінніцы, Луганску і ў гарадах Кіеў і Адэса. Вытворчыя базы RDS размешчаны ў кожнай з гэтых абласцей. У актывы кампаніі ўваходзяць асфальтабетонныя і цэментныя заводы, лабараторыі, парк транспартных сродкаў. Колькасць супрацоўнікаў складае больш за 2 тысячы.

Група кампаній RDS з’яўляецца сузаснавальнікам Нацыянальнай асацыяцыі дарожнікаў Украіны (NAPA).

Зноскі
------

1. ↑  Совладелец RDS: Проводим ребрендинг как для расширения присутствия в Украине, так и для выхода на европейский рынок
2. ↑  УКРАИНСКАЯ КОМПАНИЯ RDS ВЫИГРАЛА ТЕНДЕР НА СТРОИТЕЛЬСТВО ТРАССЫ КРОПИВНИЦКИЙ - КРИВОЙ РОГ - ЗАПОРОЖЬЕ
3. ↑  Дорожно-строительная группа "Ростдорстрой" проводит ребрендинг Архівавана 7 лістапада 2020.
4. ↑  УКРАИНСКАЯ КОМПАНИЯ RDS ВЫИГРАЛА ТЕНДЕР НА СТРОИТЕЛЬСТВО ТРАССЫ КРОПИВНИЦКИЙ - КРИВОЙ РОГ - ЗАПОРОЖЬЕ
5. ↑  Совладелец RDS: Проводим ребрендинг как для расширения присутствия в Украине, так и для выхода на европейский рынок
6. ↑  Група дорожньо-будівельних компаній "Ростдорстрой" здійснить ребрендинг і змінить назву на RDS
7. ↑  Група компаній RDS буде ремонтувати і будувати дороги в Херсонській області
8. ↑  Украинская ГК RDS купила асфальтобетонный завод и инвестировала в производственную базу
9. ↑  Коротко и ясно: Назначение и.о. министра энергетики и возможный запуск общественного транспорта в мае
10. ↑  УКРАИНСКАЯ КОМПАНИЯ RDS ВЫИГРАЛА ТЕНДЕР НА СТРОИТЕЛЬСТВО ТРАССЫ КРОПИВНИЦКИЙ - КРИВОЙ РОГ - ЗАПОРОЖЬЕ
11. ↑  RDS repairs 37 km of H-01 highway in Cherkasy region ahead of schedule, wins tenders for 35 more km
12. ↑  Велике будівництво: RDS – група дорожньо-будівельних компаній
**«RECHA»**, або «**Recha»**, або «**Рэ́ха»** — беларускі музычны гурт, заснаваны ў 2002 годзе. Грае ў жанры поп і фолк-мадэрн, актыўна ўжываючы ў сваёй творчасці і іншыя жанры. Гурт шырока вядомы сваімі вулічнымі канцэртамі і дабрачыннымі выступамі ў разнастайных установах.

Гісторыя
--------

Гурт заснаваны ў 2002-2003 гг. Першым складам гурта (Андрусь Такінданг, Мікіта Кішоў, Арына Лісецкая, Марыя Сільвановіч, Кастусь Лісецкі) Recha з'ездзіла ў туры па Польшчы, удзельнічала ў розных конкурсах тыпу Басовішча і Бардаўскай восені, пракацілася па Беларусі і нават патрапіла ў Санкт-Пецярбург. Пасля двухгадовага зацішша гурт сабраўся ў новым складзе (Андрусь Такінданг, Мікіта Кішоў, Кастусь Лісецкі, а таксама акардыяніст Віця Паўлючэня і ўдарнік Леанід Паўлёнак). У 2011 г. на змену Мікіту да Recha далучыўся гітарыст Яўген Шурмей.

У снежні 2015 года музыкі прадстаўляюць свой першы альбом «Pierajnačyć», у які ўвайшлі песні, запісаныя ў 2010-2014 гадах.

Дыскаграфія
-----------

* «Pierajnačyć» (2015)

### Удзел у зборніках

* «Песьні свабоды-3. Плошча імя Каліноўскага» (2007), трэк «Бацькаўшчына»
* «НезалежныЯ» (2008), трэк «Як сьпявала»

Зноскі
------

1. ↑  «Рэха» — беларускамоўная поп-музыка, якой у нас мала — артыкул у газеце «Наша Ніва»
2. 1 2  Лірычна-карчомны альбом Recha (+слухаць) / Experty.by
Штандар QAnon на мітынгу за Другую Папраўку ў Рычмандзе, 2020 г. Надпіс кажа: «Куды ідзе адзін з нас — туды ідзем усе мы разам»
**QAnon** (/ˌkjuːəˈnɒn/, тое ж *К’юАнон*) — гэта тэорыя змовы, якая зарадзілася ў Сеціве і добра папулярная як у Сеціве, так і за яго межамі (апошняе пераважна ў ЗША, сярод праварадыкальных колаў). Яна сцвярджае, што ў свеце існуе сакрэтнае кола дужа ўплывовых сатаністаў-педафілаў-канібалаў у серадзе выбітных грамадзян Заходняга Свету, якія кіруюць міжнароднай сеткай па гандлю дзецьмі для дзіцячай прастытуцыі. Гэтае ж кола, па меркаванні прыхільнікаў К’юАнону, плануе змову супроць 45-га прэзідэнта ЗША Дональда Трампа, які, быццам, хоча знішчыць гэтае кола дзеля дабра ва ўсім свеце. Менавіта ў сэнсе, які, на іх думку, падцвяржае іх тэорыю, прыхільнікі К’юАнону інтэрпрэтуюць шматлікія цытаты Дональда Трампа, у тым ліку і неаднаразова ўжытую ім формулу «Асушыце балота!» («Drain the swamp!»), якой ён шмат разоў намякаў на тое, што плануе разбурыць палітычны істэблішмент у ЗША.

Прыхільнік К’юАнону на маршы ў падтрымку Трампа ў Манчэстэры. На ягонай цішотцы напісана «Мы — К’ю!»
Некалькі вядомых прыхільнікаў К’юАнону, пачынаючы з яе нараджэння, ужо паспелі патрапіць пад суд у ЗША, у тым ліку за хатні тэрарызм. У пракурорскіх колах ЗША тэорыя іншы раз характэрызуецца як «секта» альбо «культ».

Нарадзілася тэорыя К’юАнон на Фарчане ў 2017 годзе.

Вядомыя прыхільнікі QAnon
-------------------------

* Джэйк Энджэлі
План аперацыі
**Аперацыя «Марскі леў»** (ням.: Unternehmen Seelowe) — кодавая назва дэсантнай аперацыі па высадцы на Брытанскія астравы, якая планавалася Гітлерам. План заснаваны 16 ліпеня 1940 года. Паводле яго, нямецкія войскі павінны былі фарсіраваць Ла-Манш, высадзіцца паміж Дуўрам і Портсмутам у складзе каля 25 дывізій, а затым наступаць з мэтай адрэзаць Лондан. Фронт меркавалася расцягнуць ад Фолкстана да Богнара. Ваеннае камандаванне было даручана фельдмаршалу Рундштэту. 

Дата пачатку аперацыі ўвесь час адкладвалася. 9 студзеня 1941 года, пасля паражэння ў бітве за Брытанію, Гітлер аддаў загад аб адмене высадкі на Брытанію. 
13 лютага 1942 года камандуючы крыгсмарынэ адмірал Рэдэр у апошні раз гутарыў з Гітлерам пра аперацыю «Марскі леў» і пераканаў яго даць згоду на спыненне якой-небудзь падрыхтоўкі ў гэтым кірунку. 

Калі пасля вайны генерала Ёдля спыталі пра гэтыя планы, ён адказаў: «Нашы планы ў значнай ступені нагадвалі планы Юлія Цэзара».

Крыніца
-------

*
*Код да Вінчы — гэта таксама назва фільма 2006 года з Томам Хэнксам і Адры Тату ў галоўных ролях.*

**«Код да Вінчы»** (англ.: The Da Vinci Code) — раман, напісаны амерыканскім пісьменнікам і журналістам Дэнам Браўнам, выдадзены ў красавіку 2003 года выдавецтвам «Doubleday Group». «Код да Вінчы» стаў працягам іншага папулярнага рамана Браўна 2000 года *«Анёлы і дэманы»*. Кніга стала міжнародным бестселерам: яна перакладзена на 44 мовы і выдадзена агульным тыражом больш за 81 мільёнаў асобнікаў. «Код да Вінчы» ўзначальвае спіс бестселераў часопіса «Нью-Ёрк Таймс», многія лічаць раман лепшай кнігай дзесяцігоддзя. Раман, напісаны ў жанры інтэлектуальнага дэтэктыўнага трылера, змагла прабудзіць шырокую цікавасць да легенды аб Святым Граалі і месце Марыі Магдаліны ў гісторыі хрысціянства.

Беларускія пераклады
--------------------

* *Браўн, Дэн*. Код да Вінчы // ARCHE № 1-2 (134—135), 2015. — С. 4—380.

| ⛭Марыя Магдаліна |
| --- |
| Асноўныя падзеі | Памазанне Ісуса мірай • Уваскрашэнне Лазара • Распяцце Ісуса Хрыста • Пахаванне Хрыста • Жонкі-міраносіцы • Не кранай Мяне |  |
| Сумежныя персанажы | Марфа і Марыя • Лазар з Віфаніі • Марыя Егіпецкая |
| Іншае | Евангелле паводле Марыі • Святы Грааль |
| У масавай культуры | «Код да Вінчы» • «Апошняя спакуса Хрыста» • «Ісус Хрыстос — суперзорка» |
**Віктар Ціханавіч Ерафеенка** (нар. 14 верасня 1946, г.п. Ганцавічы, Брэсцкая вобласць) — беларускі доктар фізіка-матэматычных навук (1994, Метад тэарэм складання і тэорыя ўсярэдненых межавых умоваў у краявых задачах электрадынамікі), прафесар (1996).

Біяграфія
---------

Скончыў МДУ (1969). Працуе ў БДУ. Навуковыя працы па краявых задачах электрадынамікі і метадах матэматычнага мадэлявання ў электрадынаміцы. Здзейсніў сістэматызацыю тэарэм складання і атрымаў шэраг тэарэм складання для базісных электрамагнітных палёў. Распрацаваў метадалогію эквівалентных межавых умоваў электрадынамікі для тонкіх абалонак складанай матэрыяльнай структуры.

Навуковыя працы
---------------

* Электромагнитные поля в экранизирующих оболочках. Мн. 1988 (разам з С.Апалонскім);
* Теоремы сложения. Мн. 1989;
* Эквивалентные граничные условия в электродинамике. СПб. 1999 (разам з С.Апалонскім).

Зноскі
------

Літаратура
----------

* Беларуская энцыклапедыя: У 18 т. Т.6: Дадаізм — Застава / Рэдкал.: Г. П. Пашкоў і інш. — Мн.: БелЭн, 1998. — Т. 6. — 576 с. — 10 000 экз. — ISBN 985-11-0106-0 (т. 6)
**Саюз нямецкіх Акадэмій навук** (ням.: Union der deutschen Akademien der Wissenschaften) — аб'яднанне васьмі найбуйнейшых навуковых акадэмій Германіі.

У адрозненне ад многіх іншых краін у Германіі, паводле прынцыпу федэральнай арганізацыі дзяржавы, няма адзінай Акадэміі навук. Агулам у краіне існуе сем розных Акадэмій, аб'яднаных у саюз, штаб-кватэра якога знаходзіцца ў Майнцы. Колькасць правадзейных членаў і членаў-карэспандэнтаў — 1 400 чалавек.

Галоўная задача Акадэмій — клопат аб развіцці навукі. Асаблівую ўвагу яны надаюць падтрымцы міжгаліновага навуковага супрацоўніцтва.

У Саюз Акадэмій навук ФРГ уваходзяць:

* Баварская акадэмія навук у Мюнхене (заснавана ў 1759 годзе)
* Берлін-Брандэнбургская акадэмія навук (заснавана ў 1992 годзе)
* Акадэмія навук Паўночнага-Рэйна-Вестфаліі ў Дзюсельдорфе (заснавана ў 1970 годзе)
* Акадэмія навук у Гайдэльбергу (1763-1803, паўторна заснаваная ў 1909 годзе)
* Акадэмія навук у Гётынгене (заснавана ў 1751 годзе)
* Саксонская акадэмія навук у Лейпцыгу (заснавана ў 1846 годзе)
* Акадэмія навук і літаратуры ў Майнцы (заснавана ў 1949 годзе)
* Акадэмія навук у Гамбургу (заснавана ў 2005 годзе)

Акрамя таго, у Гале знаходзіцца Акадэмія прыродазнаўчых навук Германіі «Леапальдзіна» (ням.: Leopoldina), якая не з'яўляецца членам Саюза Акадэмій навук ФРГ.

Акадэміі навук выступаюць у ролі пасродніка паміж навукай і грамадствам, а таксама спрыяюць міжнароднаму навуковаму супрацоўніцтву. Фінансаванне нямецкіх Акадэмій навук ажыццяўляецца з бюджэтных сродкаў федэральных зямель.

Гл. таксама
-----------

* Таварыства Макса Планка

Спасылкі
--------

* Афіцыйны сайт
* Пра Акадэмію навук ФРГ на сайце Study in Germany

|  |  |
| --- | --- |
| ⚙️   У сацыяльных сетках | Твітэр |
| 

| Нарматыўны кантроль |
| --- |
| BIBSYS: 15000105 · BNF: 13543335g · GND: 5350721-6 · ISNI: 0000 0001 0658 0964 · LCCN: n2001011358 · NKC: kn20100312001 · NUKAT: n2013034665 · SUDOC: 067146163 · VIAF: 126734647 |

 |
**Аннемік Адрыяна ван Влёйтэн** (нідэрл.: Annemiek Adriana van Vleuten; нар. 8 кастрычніка 1982, Влёйтэн, правінцыя Утрэхт) — нідэрландская велагоншчыца, алімпійская чэмпіёнка 2020 года і трохразовая чэмпіёнка свету па шашэйных велагонках, чэмпіёнка Еўропы, прызёр чэмпіянату свету па трэкавых велагонках.

Біяграфія
---------

Уладальніца Кубка свету па шашэйных велагонках 2011 года.

Удзельніца Алімпійскіх гульняў 2012 і 2016 гадоў у групавы шашэйнай гонцы. На Гульнях у Лондане заняла 14-е месца, у Рыа-дэ-Жанэйра не змагла фінішаваць, звалілася за 10 км да фінішу і атрымала сатрасенне мозгу і пералом трох пазванкоў.

Двухразовая чэмпіёнка Нідэрландаў і бронзавы прызёр Еўрапейскіх гульняў 2015 года ў індывідуальнай гонцы.

Чэмпіёнка свету 2017 і 2018 гадоў у індывідуальнай гонцы. Чэмпіёнка свету 2019 года ў групавой гонцы.

Раней выступала за Rabo Liv Women Cycling Team.

Зноскі
------

1. ↑

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram |
| Тэматычныя сайты | CQ Ranking · CycleBase · Cycling Archives · Mémoire du cyclisme · Olympedia · ProCyclingStats · Strava · TheSports.org |
| Слоўнікі і энцыклапедыі | Munzinger |
| Нарматыўны кантроль | GTAA: 227261 |
**Саюз кінематаграфістаў СССР** — грамадская творчая арганізацыя, якая аб’ядноўвала дзеячаў савецкага кінематографа.

Гісторыя
--------

Саюз быў створаны ў лістападзе 1965 года на Устаноўчым з’ездзе кінематаграфістаў СССР (аргкамітэт Саюза быў заснаваны ў 1957 годзе).

Вышэйшы кіруючы орган — з’езд, які склікаўся раз у пяць гадоў. Выканаўчы орган — праўленне.

Узнагароджаны ордэнам Леніна (1971).

У чэрвені 1990 года рашэннем VI з’езда пераўтвораны ў Федэрацыю Саюзаў кінематаграфістаў СССР. Старшыня — Даўлатназар Худаназараў.

У маі 1991 года Федэрацыя СК СССР рэарганізавана ў Канфедэрацыю Саюзаў кінематаграфістаў.

Кіраўнікі
---------

* Іван Пыр’еў (1957—1965)
* Леў Куліджанаў (1965—1986)
* Элем Клімаў (1986—1988)
* Андрэй Смірноў (в. а. першага сакратара, 1988—1990).

|  |  |
| --- | --- |
| ⚙️   Нарматыўны кантроль | ISNI: 0000 0001 0658 4789 · LCCN: n80137746 · VIAF: 301485974 |
**Аннелі Марыя Хултэн** (швед. Anneli Maria Hulthén; нар. 27 ліпеня 1960, Гётэбарг, Швецыя) — шведскі дзяржаўны і палітычны дзеяч, член шведскай Сацыял-дэмакратычнай рабочай партыі, з 1 кастрычніка 2016 г. губернатар акругі Сконэ, былы старшыня муніцыпальнага савета Гётэбарга.

Біяграфія
---------

У 1986 годзе Хултэн была выбрана ў Рыксдаг, дзе да 1996 года яна была намеснікам члена камітэта па транспарце, камітэта па замежных справах, канстытуцыйнага камітэта, камітэта па сельскай гаспадарцы і камітэта па прамысловасці. Яна была дэпутатам Еўрапейскага парламента з 1995 па 2002 год.

Аннелі Хултэн была прызначаная старшынёй муніцыпальнага савета Гётэбарга 17 лістапада 2008 года. Яна прыступіла да сваёй працы 13 студзеня 2009 года. Апроч пасады старшыні муніцыпальнага савета, Хултэн таксама адказвала за развіццё бізнесу, інфраструктуры, міжнародных адносін і турызму ў Гётэбаргу.

Хултэн атрымала званне «Лепшы палітык» на Сусветным форуме прадпрымальнікаў у Сінгапуры ў 2011 годзе за яе працу з бізнес-рэгіёнам Гётэбарг і дзяржаўнымі праграмамі «Expedition Forward», «Business Emergency Programme» і «Brew House Incubator».

Хултэн праславілася сваёй вялікай прыхільнасцю да веласіпеднага спорту, а менавіта штодзённымі паездкамі на веласіпедзе да месца працы і падарожжам на веласіпедзе з Гётэбарга ў Стакгольм у 2009 годзе для ўдзелу ў кангрэсе сацыял-дэмакратычнай партыі. У 2010 годзе яна выйграла штогадовую прэмію сярод палітыкаў Swedish Cycling.

Хултэн з’яўляецца членам выканаўчага камітэта сацыял-дэмакратычнай партыі. 18 студзеня 2016 года Аннелі Хултэн пакінула пасаду старшыні муніцыпальнага савета Гётэбарга. Яе змяніла на гэтай пасадзе Анн-Сафі Хермансан.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Аннелі Хултэн


|  |  |
| --- | --- |
| ⚙️   У сацыяльных сетках | Твітэр |
| Тэматычныя сайты | Еўрапарламент · Рыксдаг |
| Слоўнікі і энцыклапедыі | OpenSanctions |
**Саюз зямельных уласнікаў** – палітычная арганізацыя памешчыкаў Расіі ў 1905 – 1908 гг. і 1916 – 1920 гг. Заснаваны ў лістападзе 1905 г. у Санкт-Пецярбургу для абароны буйнога прыватнага землеўладання і самадзяржаўнага ладу ва ўмовах рэвалюцыі 1905 – 1907 гг. Пасля яе задушэння часова спыніў існаванне (1908 г.). Адноўлены ў лістападзе 1916 г. з мэтай дапамогі арміі сельскагаспадарчымі прадуктамі і абароны прыватнай уласнасці на зямлю. Пасля Кастрычніцкай рэвалюцыі 1917 г. Саюз – падпольная манархічная арганізацыя, звязаная з белым рухам. Адзін з яго кіраўнікоў А.В.Крывашэін у 1920 г. узначальваў белагвардзейскі Урад Поўдня Расіі. Пасля разгрому Чырвонай арміі асноўных сіл белагвардзейцаў саюз распаўся.